επι στεφανηφορου σωσιστρατου μηνος μεταγειτνιωνος εικαδι εδοξε λεριων τοις κατοικουσιν εν λερω μενεκρατης επιγονου ηρακλειτος τιμεου φιλιστιδη[ς] αριστοβουλου ειπαν επειδη αριστομαχος δρομωνος κατο[ικ]ων εν τη νησω εκ πλειονος χρο[νο]υ την τε αναστροφην πεποιηται μετα πασης ευταξιας εργαζομενος τε την κατα θαλασσαν εργασιαν ευχρηστον εαυτον παρεχεται προς παντας ων αν τι[ς] χρηαν εχων τυνχανη οπως ουν κα[ι] ο δημος φαινηται χαριν και τιμη[ν] απονεμων τοις τοιουτοις δεδοχθαι λεριοις τοις κατοικουσιν εν λερω αριστομαχον μεν επηνησθαι και ειναι εν επιμελεια παρα τω πληθει δεδοσθαι δε αυτω και ι[ε]ρων μετουσιαν και των λοιπων παντων ων και λεριοις μετεστιν ινα δε φανερα διαμενη η τε αριστομαχου προαιρεσις και η τ[ου] δημου ευχαριστια το ψηφισμ[α] τοδε αναγραψαι εις στηλην [λι]θινην και αναθειναι εις το ιερο[ν] της παρθενου το δε εσομενον εις ταυτα αναλωμα υπηρετησ[αι] τους χρυσονομους και ενγραψα[σ]θαι εις τον λογον τον δε γραμματεα παραλαβοντα τοδε ψηφισμα αναγραψαι εις τα δημοσια και διαφυλασ[σ]ειν μετα των αλλων γραμματων.
CR 1894, 376-77